CELEX: E2013P0017
Language: hr
Date: 2013-07-10 00:00:00
Title: Postupak koji je pokrenulo Nadzorno tijelo EFTA-e protiv Islanda 10. srpnja 2013. (Predmet E-17/13)

10.10.2013   
            
            
               HR
            
            
               Službeni list Europske unije
            
            
               C 294/6
            
         Postupak koji je pokrenulo Nadzorno tijelo EFTA-e protiv Islanda 10. srpnja 2013.
   (Predmet E-17/13)
   2013/C 294/06
   Nadzorno tijelo EFTA-e, koje zastupaju Xavier Lewis i Clémence Perrin, zastupnici Nadzornog tijela EFTA-e, 35 Rue Belliard, 1040 Bruxelles, Belgium pokrenulo je 10. srpnja 2013. postupak protiv Islanda pred Sudom EFTA-e.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da i. nedonošenjem svih mjera potrebnih za provedbu članka 2. akta iz točke 16.b prve alineje Priloga IX. i točke 4. prve alineje Priloga XII. Sporazumu o Europskom gospodarskom prostoru (Direktiva 2009/44/EZ Europskog parlamenta i Vijeća od 6. svibnja 2009. o izmjeni Direktive 98/26/EZ o konačnosti namire u platnim sustavima i sustavima za namiru vrijednosnih papira i Direktive 2002/47/EZ o ugovorima o financijskom kolateralu s obzirom na povezane sustave i kreditna potraživanja), prilagođenog Sporazumu njegovim Protokolom 1., ili ii. neobavješćivanjem Nadzornog tijela o tim mjerama u predviđenom roku Island nije ispunio svoje obveze iz tog akta i članka 7. Sporazuma;
            
         
               2.
            
            
               da se Islandu naloži da snosi troškove tog postupka.
            
         Pravna pozadina, činjenična osnova te navedeni razlozi:
   
               —
            
            
               u ovoj tužbi Nadzorno tijelo EFTA-e navodi da se do 12. studenoga 2012. Island nije uskladio s obrazloženim mišljenjem Nadzornog tijela EFTA-e od 12. rujna 2012. o propustu Islanda da u svoj nacionalni pravni poredak provede članak 2. Direktive 2009/44/EZ Europskog parlamenta i Vijeća od 6. svibnja 2009. o izmjeni Direktive 98/26/EZ o konačnosti namire u platnim sustavima i sustavima za namiru vrijednosnih papira i Direktive 2002/47/EZ o ugovorima o financijskom kolateralu s obzirom na povezane sustave i kreditna potraživanja (Akt) u skladu s točkom 16.b prvom alinejom Priloga IX. i točke 4. prve alineje Priloga XII. Sporazumu o Europskom gospodarskom prostoru prilagođenog Sporazumu njegovim Protokolom 1.,
            
         
               —
            
            
               Nadzorno tijelo EFTA-e smatra da Island ne osporava trajno kašnjenje u provedbi članka 2. akta. Stoga Nadzorno tijelo EFTA-e smatra da nedonošenjem mjera potrebnih za provedbu članka 2. akta ili neobavješćivanjem o tim mjerama u predviđenom roku Island nije ispunio svoje obveze iz članka 3. akta i članka 7. Sporazuma o EGP-u.